Barcelona-stoel - Wikipedia
Die Barcelona-stoel is 'n stoel wat deur Mies van der Rohe en Lilly Reich ontwerp is,[verwysing benodig] vir die Duitse paviljoen by die Internasionale Uitstalling van 1929. Die uitstalling het in Barcelona, Katalonië, Spanje plaasgevind.
Die stoel is aanvanklik in Villa Tugendhat, 'n privaatwoning, wat deur Mies in Brno (Tsjeggiese Republiek) ontwerp is, gebruik.
1 Materiale en vervaardiging
2 Filosofie en ergonomie
3 Huidige produksie
Materiale en vervaardiging[wysig | wysig bron]
Die raamwerk is oorspronklik ontwerp om aanmekaar gebout te word. Die stoel is egter in 1950 herontwerp deur gebruik te maak van vlekvrye staal. Dit het 'n naatlose raamwerk met 'n gladder voorkoms tot gevolg gehad. Beesleer is gebruik om die ivoorkleurige varkvel wat vir die stoffering van die oorspronklike weergawes gebruik is, te vervang.
Filosofie en ergonomie[wysig | wysig bron]
Hoewel baie argitekte en meubelontwerpers uit die Bauhaus tydperk van voornemens was om goed ontwerpte huise en onberispelik vervaardigde meubels vir 'gewone mense' beskikbaar te stel, was die Barcelona-stoel 'n uitsondering. Dit is vir die Spaanse koninklikes ontwerp, om hulle in staat te stel om toesig te hou oor die openingseremonies van die uitstalling. Die tydskrif Time het die uitstalling en stoel as " 'n wonderlike Duitse paviljoen" beskryf.  Die vorm van die Barcelona-stoel is vermoedelik geïnspireer deur 'n Romeinse voustoel, bekend as die Curule-stoel. Dit was gestoffeerde bankies met X-vormige pote, wat deur die Romeinse aristokrasie gebruik is. Ondanks die Barcelona-stoel se industriële voorkoms, verg dit volgens Knoll Inc. heelwat hande arbeid.
Huidige produksie[wysig | wysig bron]
Sedert 1953 vervaardig Knoll Inc die Barcelona-stoel in chroom en vlekvrye staal. Die stoele word byna volledig met die hand vervaardig, en elkeen het 'n afdruk van Van der Rohe se handtekening, wat in die raamwerk gedruk word.
Namaaksels van oorspronklike Barcelona-stoele word egter ook deur ander vervaardigers wêreldwyd vervaardig, en word onder verskillende bemarkingsname verkoop.[verwysing benodig] [ <span title="This claim needs references to reliable sources. (November 2019)">aanhaling nodig</span> ]
In sy 1981 boek oor moderne argitektuur, From Bauhaus to Our House, beskryf Tom Wolfe die Barcelona-stoel as 'die Platoniese ideaal van stoele'. Hy skryf dat, ondanks die stoel se hoë prys, die besit daarvan as't ware 'n noodsaaklikheid vir jong argitekte geword het: 'Wanneer jy die heilige voorwerp op die sisaltapyt gesien het, het geweet dat jy in 'n huishouding was waar 'n ontluikende argitek en sy jong vrou alles opgeoffer het om die simbool van goddelike missie in hul huis te bring.' 
Sourcebook of Modern Furniture, Third Edition, Jerryll Habegger en Joseph H Osman
Miles van der Rohe, Aurora Cuito en Cristina Montes
Bauhaus, Hans Engels en Ulf Meyer
Modernisme - designing a new world, Christopher Wilk, V&A p. 155
Oxford Dictionary of Modern Design, Jonathan Woodham
↑ Centre, UNESCO World Heritage. "Tugendhat Villa in Brno". UNESCO World Heritage Centre. Geargiveer vanaf die oorspronklike op 18 April 2020.
↑ "Art: Architects' Furniture" (in Engels). 18 Februarie 1957. Geargiveer vanaf die oorspronklike op 30 April 2020 – via content.time.com.
↑ 3,0 3,1 "Archived copy" (PDF) (in Engels). Geargiveer (PDF) vanaf die oorspronklike op 13 Augustus 2012. Besoek op 14 April 2010. AS1-onderhoud: "Argiefkopie" as titel (link)
↑ Goldberger, Paul (11 Oktober 1981). "From Bauhaus to Our House". The New York Times (in Engels). Geargiveer vanaf die oorspronklike op 3 November 2017.
Foto's van die Barcelona-paviljoen
360 grade uitsig op die Barcelona-stoel
Ontsluit van "https://af.wikipedia.org/w/index.php?title=Barcelona-stoel&oldid=2220298"
Artikels met stellings wat verwysing ontbreek sedert October 2019
Artikels met stellings wat verwysing ontbreek sedert November 2019
Die bladsy is laas op 29 Junie 2020 om 13:02 bygewerk.